سبمشن (عرضداشت) کے لیے رہنمائی

National Disability Advocacy Framework (NDAF) پر نظر ثانی

اپریل 2022

# تعارف

کامن ویلتھ، سٹیٹس اور ٹیریٹریز ایک نیا 'معذوری کا قومی ایڈووکیسی فریم ورک' (National Disability Advocacy Framework, NDAF) تحریر کرنے کے لیے مل کر کام کرتے رہے ہیں جو اب عوامی مشاورت کے لیے دستیاب ہے۔

سبمشن کے لیے اس رہنمائی کا مقصد معذور لوگوں اور اس شعبے سے وابستہ اہم لوگوں کو نئے NDAF پر اپنی رائے تشکیل دینے کے لیے مدد دینا ہے تاکہ مستقبل میں معذوری کے لیے ایڈووکیسی کی سمت پر اثر ڈالا جائے۔

#  ہم فریم ورک پر نظر ثانی کیوں کر رہے ہیں؟

2012 میں اولّین NDAF کے اجراء کے بعد سے معذوری کی ایڈووکیسی (حمایت) کے شعبے میں بڑی تبدیلیاں آئی ہیں۔ اس میں 'معذوری کی قومی انشورنس سکیم' (National Disability Insurance Scheme, NDIS) کا آغاز شامل ہے جو 2015 میں NDAF پر مشاورت کا سبب بنا اور 2018 میں 'معذوری کی ایڈووکیسی کا معلوماتی پرچہ' شائع کیا گیا۔ 2017 میں NDIS کوالٹی اینڈ سیف گارڈز کمیشن قائم کیا گیا اور 2019 میں 'معذور افراد کے ساتھ تشدّد، بدسلوکی، غفلت اور استحصال' (Violence, Abuse, Neglect and Exploitation of People with Disability) کی چھان بین کا رائل کمیشن قائم کیا گیا۔

ایک اور اہم تبدیلی 'معذوری پر آسٹریلیا کی حکمت عملی 2021-2031' (*Australia’s Disability Strategy 2021-2031*) (حکمت عملی) کی اشاعت ہے جو یہ تسلیم کرتی ہے کہ ایڈووکیسی لوگوں کے حقوق محفوظ رکھنے اور معاشرے میں ان کی شمولیت اور شرکت میں حائل رکاوٹوں کو دور کرنے میں مدد دیتی ہے۔

13 دسمبر 2019 کو سابقہ 'معذوری پر اصلاحات کی کاؤنسل (Disability Reform Council, DRC) نے اتفاق کیا[[1]](#footnote-1) کہ معذوری کی ایڈووکیسی کے لیے فنڈنگ تمام عملداریوں (سٹیٹس اور ٹیریٹریز) کی مشترکہ ذمہ داری ہے۔ NDAF معذوری کی ایڈووکیسی کے لیے عملداریوں کے مشترکہ عہد کی تصدیق کرتا ہے اور کامن ویلتھ نیا NDAF تحریر کرنے کے لیے سٹیٹس اور ٹیریٹریز کے ساتھ قریبی تعاون کرتی رہی ہے۔

'معذوری پر اصلاحات کے لیے وزراء کی میٹنگ' (Disability Reform Ministers’ Meeting, DRMM) کامن ویلتھ اور سٹیٹس اور ٹیریٹریز کے ان وزراء کے لیے فورم فراہم کرتی ہے جو معذوری پر پالیسی کے لیے ذمہ دار ہیں تاکہ معذوری پر پالیسی اور اس پر عملدرآمد میں قومی اصلاحات کو تحریک ملے۔ DRMM نے NDAF کے خاکے کو عوامی مشاورت کے لیے پیش کرنے کی حمایت کی ہے۔

 NDAF کو معذوری کی ایڈووکیسی کے لائحہ عمل کے ذریعے سہارا مہیا ہو گا جو اس کے مقصد، اصولوں اور مطلوبہ نتائج پر عملدرآمد کا محرّک بنے گا۔ لائحہ عمل کو کامن ویلتھ، سٹیٹس اور ٹیریٹریز کی حکومتیں مل کر تشکیل دیں گی اور نافذ کریں گی۔ لائحہ عمل کو معذور لوگوں سے واسطے کے ذریعے رہنمائی ملے گی اور جہاں مناسب ہو، یہ 'حکمت عملی کے ہدف رکھنے والے ایکشن پلانز ' (Strategy’s Targeted Action Plans) کے مطابق ہو گا۔ معذوری کی ایڈووکیسی 'حکمت عملی کےحفاظتی ایکشن پلان ' (Strategy’s Safety Targeted Action plan) کا حصہ ہے جو [یہاں](https://www.disabilitygateway.gov.au/document/3176) دیکھا جا سکتا ہے۔

# آپ اپنی رائے کیسے دے سکتے ہیں؟

ہم سب معذور لوگوں یا معذوری کی ایڈووکیسی سے تعلق رکھنے والے سب لوگوں کو نئے NDAF کے متعلق سبمشن دینے کی بھرپور ترغیب دیتے ہیں جو آپ کو DSS Engage پر بھی مل سکتا ہے۔ اس کے لیے:

* DSS Engage پر مشاورت کی ویب سائیٹ دیکھیں۔
* disabilityadvocacysecretariat@dss.gov.au پر تحریری سبمشن ای میل کریں
* ہمیں اس پتے پر تحریری سبمشن بھیجیں:

Disability Advocacy Policy

GPO Box 9820

Department of Social Services

Canberra ACT 2601

اگر آپ DSS Engage کے ذریعے سبمشن دیں تو آپ سے یہ واضح کرنے کو کہا جائے گا کہ آيا آپ DSS کی ویب سائیٹ پر اپنی سبمشن شائع کروانا پسند کریں گے۔

اگر آپ ای میل یا ڈاک کے ذریعے اپنی سبمشن بھیجیں تو براہ مہربانی واضح کریں کہ آيا آپ اپنی سبمشن آن لائن شائع کروانا چاہیں گے۔

سبمشنز دینے کے لیے آخری تاریخ یہ ہے: 3 جون 2022، شام 5.00 بجے تک

# آپ کی سبمشن میں کیا لکھا ہونا چاہیے؟

اپنی سبمشن تیار کرتے ہوئے براہ مہربانی مندرجہ ذیل سوالات سے رہنمائی لیں:

1. کیا آپ سمجھتے ہیں کہ نیا NDAF ایڈووکیسی کے لیے آپ کے تصوّر کا احاطہ کرتا ہے؟ اگر نہیں تو کن تبدیلیوں کی ضرورت ہے؟
2. کیا NDAF کے **اصول** معذوری کے بدلتے ہوئے ماحول میں، اور اس سلسلے میں NDIS کو بھی مدنظر رکھتے ہوئے، معذور لوگوں کے لیے ایڈووکیسی فراہم کرنے میں رہنمائی کے لیے مناسب ہیں؟ اگر نہیں تو کن تبدیلیوں کی ضرورت ہے؟
3. کیا NDAF کے **مطلوبہ نتائج** واضح اور قابل حصول ہیں؟ کیا کوئی مختلف نتائج شامل کیے جانے چاہئیں؟ اگر ہاں تو کیا شامل کیا جانا چاہیے؟
4. کیا NDAF میں شامل **ذمہ داریوں، اصلاحات اور پالیسی کے لیے ہدایات** متعلقہ ہیں یا کیا مختلف ہدایات شامل کی جانی چاہیئں؟
5. کیا NDAF **واضح کرتا ہے** کہ معذوری کے حالیہ اور آئندہ ماحول میں **کن چیزوں کی ضرورت ہے**؟ اگر نہیں تو کن تبدیلیوں کی ضرورت ہے؟
6. کیا NDAF کے متعلق آپ کے کوئی دوسرے تبصرے، خیالات یا تجاویز ہیں؟

اگر مشاورت کے عمل کے سلسلے میں آپ کا کوئی سوال ہو تو براہ مہربانی disabilityadvocacysecretariat@dss.gov.auپر ای میل کریں۔

# آئندہ مراحل

کامن ویلتھ، سٹیٹس اور ٹیریٹریز اس مشاورت سے حاصل ہونے والی آراء کو NDAF کو حتمی شکل دینے کے لیے استعمال کریں گے۔

NDAF پر ملنے والی آراء پر غور ہو چکنے کے بعد حتمی NDAF کو توثیق کے لیے 'معذوری پر اصلاحات کے لیے وزراء کی میٹنگ' کے سامنے پیش کیا جائے گا اور اس کے بعد ڈیپارٹمنٹ آف سوشل سروسز (Department of Social Services) کی ویب سائیٹ پر اپ لوڈ کیا جائے گا۔

1. ساؤتھ آسٹریلیا نے ابتدا میں اس فیصلے سے اختلاف کیا تھا تاہم ساؤتھ آسٹریلیا نے NDAF کے نئے خاکے کی حمایت کی ہے۔ [↑](#footnote-ref-1)